אלחנן אלחדד

אֶלְחָנָן אֶלְחָדָד (נולד ב-13 באוגוסט 1990, כ"ב באב ה'תש"ן) הוא מלחין ותמלילן חרדי ישראלי.

ביוגרפיה 

אלחדד נולד וגדל בירושלים, לניסים ויפה. למד בבחרותו בישיבת "עטרת ישראל".

קריירה מוזיקלית 
אלחדד החל את הקריירה המוזיקלית בישיבת "עטרת ישראל", כשהלחין את השיר "ברכו" לתחרות "המלחינים" במחנה "בני תורה" של ישיבת עטרת ישראל. השיר זכה במקום הראשון, ובוצע על ידי מוישי רוט ותזמורת "המנגנים" במופע "קומזינג 2", אך הוא בחר לשמור על אנונימיות, ולכן הלחן מפורסם תחת השם מחנה "בני תורה".

בספטמבר 2021, במצעדים המוזיקליים החרדים, זכו רבים משיריו בתארים "שיר השנה", והוא עצמו זכה בתואר "מלחין השנה" – במקום הראשון במצעד של רדיו "קול חי מיוזיק" ורדיו "קול פליי", במקום השני בקטגוריה זו במצעד של "בחדרי חרדים", ובמקום השלישי במצעד של "כיכר השבת".

באוגוסט 2022, כתב עליו מבקר המוזיקה של האתר כיכר השבת נתנאל לייפר טור, בו שיבח את פעילותו המוזיקלית וכתב בין היתר 

באוקטובר 2022 זכה אלחדד בתואר "מלחין השנה" בכל מצעדי המוזיקה שנערכו לסיכום שנת ה'תשפ"ב במוזיקה היהודית – רדיו "קול חי מיוזיק", רדיו "קול פליי", "בחדרי חרדים" ו-"כיכר השבת".

בספטמבר 2023, בטור לסיכום שנת תשפ"ג במוזיקה החרדית, שיבח מבקר המוזיקה נתנאל לייפר את פועלו של אלחדד בשנה זו וכתב 

באותו חודש, נבחר אלחדד על ידי צוות כתבי מגזין "קול פליי" לאחד מ-40 הצעירים המבטיחים במוזיקה היהודית, במגזין נכתב כי "אלחדד מצליח ללהטט בין סגנונות, בין הישראלי, החסידי והמזרחי, ועושה זאת בכל סגנון בצורה המיטבית ביותר". באוקטובר 2023 זכה בתואר "מלחין השנה" במצעד המוזיקה של רדיו קול פליי, ובמקום השני בקטגורייה זו במצעד המוזיקה של אתר כיכר השבת, ואתר המחדש.

לאחר ששמר על אנונימיות במשך כמה שנים ולא נראה בציבור, ב-25 באוקטובר 2023, בעיצומה של מלחמת חרבות ברזל, הופיע לראשונה בפובמי, במיזם המוזיקלי "שרים אמונה" של רדיו קול חי מיוזיק בעקבות המלחמה.

שיריו 
אלחדד כתב והלחין עשרות שירים שהתפרסמו, ובוצעו על ידי זמרים רבים.

מספר סינגלים שכתב זכו להשמעות וצפיות רבות, ולמקומות גבוהים במצעדי המוזיקה השנתיים של אתרי החדשות ותחנות הרדיו החרדים.

חיים אישיים 
אלחדד נשוי, אב לארבעה ומתגורר בירושלים. הוא אברך כולל במקביל לעיסוקו כמוזיקאי. 

אחייניו הם המפיקים והמעבדים המוזיקליים יאיר ואייל שריקי.

קישורים חיצוניים

הערות שוליים 

מלחינים ישראלים
פזמונאים ישראלים
חרדים ישראלים
מלחיני מוזיקה חסידית
מלחינים חסידיים
בוגרי ישיבת עטרת ישראל
ישראלים שנולדו ב-1990